text: 劉弘宇，南直隸揚州府泰州人。生平.父劉清，號西郭，以歲貢任浮樑縣訓導，教嚴而氣和，題壁有“琴到沒弦應寡和，笛如無孔豈容吹”之句。一日忽治裝趣歸，衿佩泣留不聽，因立石系思，司寇郎李大欽為記。萬曆二十八年癸丑科進士，授戶部主事，晉郎中，天啟初官成都府知府，調廣平府知府。女劉孟劉，幼字侍御張承仁曾孫張世睦，未嫁，世睦方弱冠，以下帷攻苦得癇疾，不曉人道，其父孔怡憫劉閨淑，密語女父，令他適。孟劉聞之，泣曰：兩髦宛然，河清可俟。忍為不淑，以玷兩家門第乎？且禽獸行，非人所為也。若必奪吾志，惟死耳。自是謝鉛華，衣縞素，至三十三歲，忽膺疾不起，將訣，語侍婢曰：取篋中金簪來。簪至，乃自插髮髻間，危坐而逝，蓋簪乃張氏聘物也。
metadata: erhwenkuo/wikipedia-zhtw
metadata: 劉弘宇
metadata: https://zh.wikipedia.org/wiki?curid=7493847